Jika Masih Ada Rindu

Jika Masih Ada Rindu ialah sebuah siri drama televisyen Malaysia 2018 arahan Feroz Kader dibintangi oleh Kamal Adli dan Siti Saleha. Siri ini memulakan tayangan perdana di Slot Samarinda TV3 19 Disember 2018 menggantikan Terbaik Dariku.Drama Jika Masih Ada Rindu (TV3) My Infotaip (18 Disember 2018). Dicapai pada 6 Jun 2019.

Siri ini boleh didapati melalui penstriman dalam talian di saluran YouTube rasmi TV3.

 Sinopsis 
Mengisahkan Hisham (Kamal Adli) yang kembali mengejar cinta bekas isterinya selepas kemalangan sebaik sahaja dia menceraikan isterinya Wahida (Siti Saleha). Hisham dan Wahida saling mencintai namun kesibukan Wahida dalam membesarkan anak mereka Qistina (Ku Zara Eryna) dan perlu menjaga ibunya yang sakit, telah menjarakkan hubungan mereka. Hisham mula curang dan berani naik tangan akhirnya mengakhiri perkahwinan mereka dengan penceraian.

Malang buat Hisham, sejurus selepas bercerai dia terlibat dengan kemalangan yang mengakibatkan dia hilang ingatan. Tersedar daripada koma, Hisham hanya mengingati peristiwa tiga tahun sebelum kemalangan itu. Memori Hisham kekal dengan ingatan bahawa dia bahagia bersama Wahida. Datin Embun (Fazlina Ahmad Daud), ibu Hisham meminta agar Wahida untuk berlakon di depan Hisham yang dia masih isteri Hisham dan tidak menyebut kisah perceraian mereka. Wahida menolak permintaan Datin Embun. Sudah tiada lagi rasa cinta di hatinya, apa yang tinggal hanyalah kebencian terhadap Hisham.

Apakah yang akan terjadi kepada Hisham jika mengetahui Wahida bukan lagi isterinya? Adakah Wahida akan kembali menerima Hisham?

Pelakon dan watak

Pelakon utama
 Kamal Adli sebagai Hisham
 Siti Saleha sebagai WahidaJika Masih Ada Rindu : Siti Saleha teruja jadi Wahida  Melaka Kini (30 Mei 2020). Dicapai pada 6 Jun 2020.

Pelakon pembantu
 Wan Ellyas sebagai Johan
 Syafnida Shuhaimi sebagai Melissa
 Syamin Azlah sebagai Husna
 Fazlina Ahmad Daud sebagai Datin Embun
 Ezzaty Abdullah sebagai Suhaila
 Zarynn Min sebagai Laila
 Ku Zara Eryna sebagai Qistina
 Jasmine Ashraff sebagai Wardah
 Aznah Hamid sebagai Salmah
 Meor Mohd sebagai Edy
 Charlie Numan Salleh sebagai Pak Mat

 Rujukan 

Kategori:Drama Melayu 2018
Kategori:Drama Melayu 2019
Kategori:Rancangan TV3